Diari Oficial de la Generalitat Valenciana


Sumari del DOGV 1859, del 10-09-1992 (1992/825854)

ORDRE de 17 d'agost de 1992, de la Conselleria de Cultura, Educació i Ciència, per la qual es crea una secció de Formació Professional a la ciutat de València.
---------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/08/17/(1)/dof/vci/html**

### Dades del document

Número de DOGV
:   1859

Data del DOGV
:   10-09-1992

Secció del DOGV
:   DISPOSICIONS GENERALS

Número del document
:   1992/825854


Data del document
:   17-08-1992

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 17 d'agost de 1992, de la Conselleria de Cultura, Educació i Ciència, per la qual es crea una secció de Formació Professional a la ciutat de Valencia.  
A fi de donar resposta a l?increment de la demanda de llocs escolars per a cursar estudis de Formació Professional, la Direcció Territorial de Cultura i Educació de València ha formulat una proposta de creació d'una secció de Formació Professional a la localitat de València, basant-se en els informes emesos per la Inspecció Educativa.  
La secció de Formació Professional, dependent de l?Institut de Formació Professional Misericordia, es crea a la ciutat de València en les instal·lacions ocupades fins ara pel col·legi públic Mestre Ripoll, que el pròxim curs acadèmic deixarà d'impartir ensenyaments d'Educació Pre-escolar i Educació General Bàsica, tal com estableix l?Ordre de 28 de febrer de 1992, del conseller de Cultura, Educació i Ciència (DOGV d'11 de març) i que va ser afectat als ensenyaments de Formació Professional per resolució d'aquesta conselleria de 13 d'agost de 1992. L'evolució demogràfica de la ciutat de València i la distribució de la piràmide d'edat fan preveure una demanda específica de llocs escolars que recomana la creació d'un centre docent que impartesca ensenyaments de Formació Professional. I això, a l?empara d'allò establert en la disposició addicional dissetena de la Llei Orgànica d'Ordenació General del Sistema Educatiu.  
La secció de Formació Professional creada s'haurà d'adaptar, quant al funcionament, a allò previst en el Decret 70/1986, de 2 de juny (DOGV de 25 de juny ) i en l'Ordre d?1 de juliol de 1986 (DOGV de 18 d'agost), pels quals es regulen les seccions de Formació Professional en l'àmbit de la Comunitat Valenciana.  
Fent ús de les facultats que em confereix l'article 7 del Decret 70/1986 i l'article 35 de la Llei 5/1983, de 30 de desembre, de Govern Valencià,  
ORDENE  
Primer  
Crear, dependent de l?Institut de Formació Professional Misericordia de València, codi 47414272, el centre docent següent:  
Municipi: València  
Localitat: València.  
Denominació: Secció de Formació Professional.  
Codi Provisional: 23492881  
Domicili: Doctor Berenguer Ferrer, s/n  
Capacitat: 320 llocs escolars  
En aquest centre s'impartiran els ensenyaments següents:  
Branca: Llar  
Nivell: Primer i segon grau  
Professió: Jardí d'infants, professió experimental, regulada per l?Ordre Ministerial de 16 de setembre de 1977 (BOE de 17 d'octubre).  
Especialitat: Jardí d'infants, especialitat experimental, règim d'ensenyaments especialitzats, regulada en l?Ordre Ministerial de 16 de setembre de 1977 (BOE de 17 d'octubre).  
Segon  
La secció de Formació Professional creada començarà a impartir els ensenyaments autoritzats a partir del curs acadèmic 1992/93.  
Tercer  
El Director del Servei Territorial de Cultura i Educació de València procedirà a nomenar un vice-director, d'acord amb la legislació vigent.  
DISPOSICIO ADDICIONAL  
Aquesta disposició s'inscriurà en el Registre de Centres Docents de la Comunitat Valenciana.  
DISPOSICIO FINAL  
S'autoritzen les direccions generals de Centres Docents i de Règim Econòmic perquè, en l'àmbit de les respectives competències, adopten les mesures necessàries per al desplegament i l'aplicació d'allò establert en aquesta ordre.  
València, 17 d'agost de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI